CELEX: 32014R1013
Language: sk
Date: 2014-09-26 00:00:00
Title: Vykonávacie nariadenie Rady (EÚ) č. 1013/2014 z  26. septembra 2014 , ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

27.9.2014   
            
            
               SK
            
            
               Úradný vestník Európskej únie
            
            
               L 283/9
            
         VYKONÁVACIE NARIADENIE RADY (EÚ) č. 1013/2014
   z 26. septembra 2014,
   ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä jeho článok 32 ods. 1,
   keďže:
   
               (1)
            
            
               Rada 18. januára 2012 prijala nariadenie (EÚ) č. 36/2012.
            
         
               (2)
            
            
               Súdny dvor Európskej únie rozsudkom zo 16. júla 2014 vo veci T-572/11 zrušil rozhodnutie Rady o zaradení Samira Hassana do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012.
            
         
               (3)
            
            
               Samir Hassan by sa mal opätovne zaradiť do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012, a to na základe nového odôvodnenia.
            
         
               (4)
            
            
               Okrem toho by sa mali aktualizovať informácie týkajúce sa dvoch subjektov uvedených v zozname v prílohe II k nariadeniu (EÚ) č. 36/2012.
            
         
               (5)
            
            
               Nariadenie (EÚ) č. 36/2012 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. septembra 2014
      
         
            Za Radu
         
         
            predseda
         
         S. GOZI
      
   
   
      (1)  Ú. v. EÚ L 16, 19.1.2012, s. 1.
   
      PRÍLOHA
      
                  1.
               
               
                  Do zoznamu fyzických a právnických osôb uvedeného v oddiele A prílohy II k nariadeniu (EÚ) č. 36/2012 sa vkladá táto osoba:
                  
                               
                           
                           
                              Meno
                           
                           
                              Identifikačné údaje
                           
                           
                              Dôvody
                           
                           
                              Dátum zaradenia do zoznamu
                           
                        
                              „48.
                           
                           Samir (
                                 ) Hassan (
                                 )
                           
                               
                           
                           
                              Samir Hassan je prominentný obchodník, ktorý má blízke vzťahy s kľúčovými predstaviteľmi sýrskeho režimu, ako sú napríklad Rami Makhlouf a Issam Anbouba; od marca 2014, keď ho minister hospodárstva Khodr Orfali vymenoval, zastáva funkciu podpredsedu pre Rusko v dvojstrannej obchodnej rade. Okrem toho podporuje vojenské úsilie režimu peňažnými darmi. Z toho vyplýva, že Samir Hassan je spojený s osobami, ktoré majú zo sýrskeho režimu prospech alebo ho podporujú, a aj on sám mu poskytuje podporu a má z neho prospech.
                           
                           
                              27.9.2014“
                           
                        
            
                  2.
               
               
                  Záznamy týkajúce sa subjektov uvedených nižšie, ako sú uvedené v oddiele B prílohy II k nariadeniu (EÚ) č. 36/2012, sa nahrádzajú týmito záznamami:
                  
                               
                           
                           
                              Názov
                           
                           
                              Identifikačné údaje
                           
                           
                              Dôvody
                           
                           
                              Dátum zaradenia do zoznamu
                           
                        
                              „54.
                           
                           
                              Overseas Petroleum Trading
                              alias ‚Overseas Petroleum Trading SAL (Off-Shore)‘
                              alias ‚Overseas Petroleum Company‘
                           
                           
                              Dunant Street, Snoubra Sector, Beirut, Lebanon.
                           
                           
                              Podporuje sýrsky režim a má z neho prospech prostredníctvom organizácie utajených zásielok ropy pre sýrsky režim.
                           
                           
                              23.7.2014
                           
                        
                              55.
                           
                           
                              Tri Ocean Trading aliasTri-Ocean Energy
                           
                           
                              35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi
                           
                           
                              Podporuje sýrsky režim a má z neho prospech prostredníctvom organizácie utajených zásielok ropy pre sýrsky režim.
                           
                           
                              23.7.2014“